ચાંદખેડા, મોટેરા, નવા લાંભા, વટવા, નવા નિકોલ, નવા નરોડા, ત્રાગડ, હેબતપુર, ભાડજ જેવા વિસ્તારો માટે મ્યુનિસિપલ તંત્ર દાયકા બાદ પણ પાણીનું પૂરેપૂરું નેટવર્ક ગોઠવી શક્યું નથી. ઇડબ્લ્યુએસના મકાનોમાં પણ બોરનું પાણી અપાઇ રહ્યું છે. થલતેજ, વેજલપુર જેવા વિસ્તારોમાં પણ સંખ્યાબંધ ખાનગી સોસાયટીઓ ખાનગી બોરથી ૧ર૦૦ ટીડીએસથી વધુ માત્રાનું ક્ષારયુક્ત પાણી મેળવે છે. સામાન્ય લોકોના ખિસ્સાને ન પરવડતું હોવા છતાં ૮થી ૧૦ હજાર રૂપિયા ખર્ચીને શુુદ્ધ પાણી મેળવવા ઘરે આરઓ પ્લાન્ટ મૂકવો પડે છે.